Α.Ο. Μαρκοπούλου

Ο Αθλητικός Όμιλος Μαρκοπούλου είναι ελληνικό αθλητικό σωματείο που δραστηριοποιείται στην περιοχή του Μαρκόπουλου, στην Αττική, όπου και βρίσκεται η έδρα του. Επίσημο έτος ίδρυσής του είναι το 1988 και αγωνίζεται με χρώματα το σκούρο μπλε, το κόκκινο και το λευκό. Ο σύλλογος διατηρεί τμήματα Πετοσφαίρισης, Ju Jitsu, Γυμναστικής (Ενόργανης και Ακροβατικής) και Σκάκι. Μέχρι το 2015, στον Α.Ο.Μ. λειτουργούσε τμήμα Καλαθοσφαίρισης στον σύλλογο, πριν παραχωρηθεί στον Ο.ΚΑ.Μ. (Όμιλος Καλαθοσφαίρισης Μεσογείων).

Έδρα του Α.Ο. Μαρκοπούλου είναι το Δημοτικό Κλειστό Γυμναστήριο Μαρκοπούλου, χωρητικότητας 1.100 θεατών. Πρόεδρος του διοικητικού συμβουλίου είναι ο Πάρις Ευαγγελίου. 

Ο Α.Ο. Μαρκοπούλου αποτελεί συνέχεια των αντίστοιχων τμημάτων ενός έτερου συλλόγου της περιοχής, του Γ.Σ. Μαρκό.«Α.Ο. Μαρκοπούλου» , πληροφορίες στον επίσημο ιστότοπο του Ο.Κ. Μεσογείων. Ο τελευταίος ιδρύθηκε το 1927 και σήμερα απασχολείται αποκλειστικά με το Ποδόσφαιρο.

 Τμήμα πετοσφαίρισης γυναικών 
Το τμήμα πετοσφαίρισης γυναικών του Α.Ο. Μαρκοπούλου αγωνίζεται στην Α1 Εθνική Κατηγορία.

 Ιστορική αναδρομή 
Κατά την αγωνιστική περίοδο, 2012-13, ο Α.Ο. Μαρκοπούλου έλαβε μέρος στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 7η θέση του βαθμολογικού πίνακα.

 Τμήμα Ju Jitsu 
Το τμήμα Ju Jitsu γυναικών του Α.Ο. Μαρκοπούλου λειτούργησε πρώτη φορά το 2006.

 Τμήμα Γυμναστικής 
Το τμήμα Γυμναστικής του Α.Ο. Μαρκοπούλου λειτούργησε πρώτη φορά το 2019.

 Τμήμα Σκακιού 
Το τμήμα Σκακιού του Α.Ο. Μαρκοπούλου λειτούργησε πρώτη φορά το 2020.

 Τμήμα καλαθοσφαίρισης 

 Ανδρών 
 Ιστορική αναδρομή 
Το ανδρικό τμήμα καλαθοσφαίρισης του Μαρκόπουλου την αγωνιστική περίοδο 2005-06 εξασφάλισε την άνοδό του από τη Β' Κατηγορία Ανδρών της Ε.Σ.Κ. Αττικής στην Α' Κατηγορία έχοντας στον πάγκο το μετέπειτα ομοσπονδιακό προπονητή Ηλία Παπαθεοδώρου.«Μπάσκετ: Παπαθεοδώρου αντί Παπανικολάου στην Εθνική Εφήβων», άρθρο στον ιστότοπο της εφημερίδας «Το Βήμα», 27 Μαρτίου 2013.«ΑΕΝΚ - Παπαθεοδώρου: Να αποδείξουμε οτι αξίζουμε» , άρθρο στον ιστότοπο Kifissia24.gr, 25 Ιουλίου 2011. Στην τελική βαθμολογική κατάταξη του 1ου Ομίλου βρέθηκε στη 2η θέση πίσω από την Α.Ε.Φ. Περιστερίου.«Άνοδος στην Α’ ΕΣΚΑ 2005-2006» , πληροφορίες στον επίσημο ιστότοπο του Ο.Κ. Μεσογείων. Την επόμενη χρονιά, 2006-07, πάντα υπό τον ίδιο προπονητή, το Μαρκόπουλο ολοκλήρωσε τις αγωνιστικές του υποχρεώσεις στην 3η θέση της τελικής βαθμολογίας της Α' Κατηγορίας. Εφόσον δεν διεξήχθησαν Play-Offs αυτή ήταν και η οριστική του θέση.

Την περίοδο 2007-08, οπότε και την Α' Κατηγορία συνέθεταν 16 ομάδες, το Μαρκόπουλο τερμάτισε στην 8η θέση της τελικής κατάταξης, αποφεύγοντας τον υποβιβασμό. Δεν στάθηκε το ίδιο τυχερό την επόμενη αγωνιστική περίοδο, 2008-09, όταν υπό τις ίδιες αγωνιστικές συνθήκες συγκέντρωσε 7 νίκες και 23 ήττες. Κατά συνέπεια βρέθηκε στη 13η θέση του τελικού βαθμολογικού πίνακα, με αποτέλεσμα να πέσει στην αμέσως χαμηλότερη Κατηγορία.

Την αγωνιστική περίοδο 2009-10 το ανδρικό τμήμα καλαθοσφαίρισης του Μαρκόπουλου κατέκτησε το Πρωτάθλημα του 1ου Ομίλου της Β' Κατηγορίας Ανδρών της Ε.Σ.Κ.Α., ανεβαίνοντας στην Α' Κατηγορία.«Μαρκόπουλο και Ηλιούπολη πρωταθλήτριες της Β' ΕΣΚΑ», άρθρο στον ιστότοπο BasketNet.gr, 28 Μαΐου 2010.

Την αγωνιστική περίοδο 2012-13 συγκέντρωσε 8 νίκες και 18 ήττες στα πλαίσια του Πρωταθλήματος της Α' Κατηγορίας Ε.Σ.Κ.Α. με αποτέλεσμα να τερματίσει στη 12η θέση της τελικής κατάταξης και να αποφύγει τον υποβιβασμό.«Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013. 	

Κατά την αγωνιστική περίοδο, 2013-14, ο Α.Ο. Μαρκοπούλου διαγωνίστηκε στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθοσφαίρισης Αττικής.«Α” ΕΣΚΑ – 26η αγωνιστική… Στα πλέι οφ», άρθρο στον ιστότοπο InfoBasket.gr, 5 Μαΐου 2014. Έχοντας συγκεντρώσει 8 νίκες και 18 ήττες τερμάτισε στην 11η θέση της τελικής βαθμολογικής κατάταξης της κανονικής περιόδου.

Το 2016, σύσσωμο το τμήμα καλαθοσφαίρισης το Α.Ο.Μ., παραχωρήθηκε στον Όμιλο Καλαθοσφαίρισης Μεσογείων (Ο.ΚΑ.Μ.).

 Γυναικών 
 Ιστορική αναδρομή 
Κατά την αγωνιστική περίοδο 2011-12 ο σύλλογος διαγωνίστηκε στο Πρωτάθλημα της Γ' Κατηγορίας Γυναικών που διοργανώνει η Ε.Σ.Κ.Α. (και συγκεκριμένα στο 2ο Όμιλο), κλείνοντας τη χρονιά στην 8η θέση του βαθμολογικού πίνακα.«Αποτελέσματα Γ’ ΕΣΚΑ εξ αναβολής: Αήττητος πρωταθλητής ο Άγιος Νικόλαος Παλλήνης!», άρθρο στον ιστότοπο WePlayBall.gr, 24 Φεβρουαρίου 2012.

Κατά την αγωνιστική περίοδο, 2012-13, ο Α.Ο. Μαρκοπούλου έλαβε μέρος στο Πρωτάθλημα της Γ' Κατηγορίας Γυναικών που διοργανώνει η Ε.Σ.Κ.Α. (και συγκεκριμένα στο 2ο Όμιλο), ολοκληρώνοντας τις αγωνιστικές του υποχρεώσεις στη 10η θέση του βαθμολογικού πίνακα.«Αποτελέσματα Γ' ΕΣΚΑ: Τέλειωσε το πρωτάθλημα, μπαράζ Ηλιούπολης-Εστίας Φιλ/Θησέα για την άνοδο!», άρθρο στον ιστότοπο WePlayBall.gr, 21 Μαρτίου 2013.

Στη διοργάνωση του Κυπέλλου Ε.Σ.Κ.Α., παρόλο που ο σύλλογος είχε δικαίωμα συμμετοχής, ενημερωσε τη διοργανώτρια αρχή πως αποσύρεται.«Αποχώρησαν από το Κύπελλο ΕΣΚΑ Μαρκόπουλο και Κολέγιο Deree!», άρθρο στον ιστότοπο WePlayBall.gr, 20 Σεπτεμβρίου 2012.

 Παραπομπές 

 Εξωτερικοί σύνδεσμοι 
 Α.Ο. Μαρκοπούλου, επίσημη ιστοσελίδα του Αθλητικού Ομίλου Μαρκοπούλου.

Κατηγορία:Αθλητικοί σύλλογοι Αττικής
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι τζούντο
Κατηγορία:Ελληνικοί σύλλογοι σκοποβολής
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1988
Κατηγορία:Ιδρύσεις ομάδων καλαθοσφαίρισης το 1988